


2012 az elbocsátások éve lesz 





mu Miközben a kormány egymillió új munkahe- 


lyet ígért, és folyamatosan azt kommunikálja, 
hogy növeli a foglalkoztatottságot, szinte min- 
den eddigi intézkedése munkahelyek megszű- 
nését fogja eredményezni — jelentette ki Bertha 
Szilvia. 

, Takarékossági szempontokra" hivatkozva, ed- 
dig 30 ezer, egykor a közigazgatásban dolgozó 
alkalmazottnak kellett új munka után néznie, 
ami az összdolgozói létszám 5 százaléka — hívta 
fel a figyelmet a jobbikos honanya, aki kijelen- 
tette, a kabinet további, közel 10 százalékos lét- 
számleépítéssel számol. 

Bár a kormányzat többször jelezte, hogy nem 
kell tömeges pedagógus-elbocsátással számolni, 
a köznevelési törvénytervezet titkos hatástanul- 
mánya szerint az iskolabezárásokkal akár tíz- 
ezer dolgozó veszítheti el állását. 

A Munka Törvénykönyve legalizálni fogja azt 
a törvénytelen gyakorlatot, amelynek során a 
dolgozói létszámot tudatosan alultervezik — 
hívta fel a figyelmet a jobbikos honanya. Bertha 
Szilvia rámutatott, innentől kezdve törvényesen 
megkerülhetőek lesz a szabadságok kiadása és a 
pótlékok kifizetése, az új törvény értelmében ezt 
minden további nélkül megtehetik. 

Több száz fősre tehető a gyógyszeriparból el- 
bocsátottak száma, amelynek elsődleges oka a 
kutatás-fejlesztési támogatások megkurtítása — 
jelentette ki a politikus. 

A többkulcsos adó és az adójóváírás megszünte- 
tése kimutatható jövedelemcsökkenést idézett 
elő, ez pedig visszavetette a vásárlási szándékot 
is. Bertha Szilvia rámutatott, a kereskedelmi 
egységek egyre nehezebben tudják kitermelni 
bérköltségeiket, ezért nem marad más válasz- 
tásuk, mint további munkavállalók elbocsátása. 


SZABADLÁBON SZENT MIKLÓS GYILKOSAI - FIDESZES KÉMEK A HÁLÓSZOBÁKBAN 

Otthonvédelem helyett kárpótlás 


Az Országgyűlés szavazott a 2012-es költség- 
vetés módosító javaslatairól. A Jobbik politiku- 
sai több mint 150 indítványt adtak be számos 
témában, ám az indítványokat a parlamenti 
többség egytől egyig leszavazta. 

Vona Gábor például politikustársaival a 
Kurultáj hagyományőrző rendezvény számá- 
ra 50 millió forint támogatást kezdeménye- 
zett, Gyenes Géza és Kiss Sándor a háziorvosi 
ügyeleti ellátásra szánt összeget növelte volna. 
Baráth Zsolt több képviselőtársával együtt a 
szociális számla és kártya rendszer országos 
kiépítésére tett javaslatot, Szávay István és 


Novák Előd a Magyarok Világszövetségének 


támogatását indítványozta, Dúró Dóra pedig a 
Pongrátz Gergely 56-os Közhasznú Alapítvány 
számára szavaztatott volna meg 50 millió forin- 
tot. 

Amíg közbiztonságra, hagyományőtrzésre, hatá- 
ron túli magyarokra, egészségügyre, a kisisko- 
lák támogatására, otthonvédelmi támogatásra és 
egyéb fontos területekre egyáltalán nem, vagy 
csak alig jut pénz, addig romaintegrációra 120 
milliárd, Holocaust Dokumentációs Központ- 
nak 170 millió, a MAZSIHISZ-nek 823,5 mil- 
lió, a Terrorelhárítási Központnak 12 milliárd, 
brit korrekcióra pedig 14 milliárd forintot kü- 
lönítettek el. 





A Jobbik válthatja a Fideszt 


A jobboldali elfogultsággal aligha vádolható 
Political Capital vezető elemzője egy FN24- 
nek adott interjújában megállapította: a Job- 
bik lehet a Fidesz váltópártja. Véleménye sze- 
rint a nemzeti radikális párt szavazóbázisával 
kapcsolatban nem minden sztereotípia állja 
meg a helyét. 

,A parlamenti pártok közül egyedül a Job- 
bikról lehet elmondani, hogy az elmúlt egy 
évben dinamikus növekedést produkált. Az 
összes választókorú körében 10-12, a biztos 
szavazó pártválasztók körében 20-25 százalé- 
kon állnak a nagy kutatóintézetek adatai alap- 
ján" — összegezte az utóbbi hónapok közvéle- 
mény-kutatási adatait Juhász Attila, a Political 
Capital vezető elemzője. A nemzeti radikális 
pártnak hosszútávon bizakodásra adhat okot, 


hogy a látki legfrissebb adatai szerint a 18-35 


éves korosztályban szimpatizánsainak aránya 40 
százalék, így e téren Vona Gáborék nemcsak az 
MSZP-t, de a Fideszt is beelőzték. 

Juhász Attila ugyanakkor hozzátette, a Job- 
bik sem szívta fel teljes egészében azt a tábort, 
amely az elmúlt másfél év alatt a Fideszről le- 
morzsolódott, a további növekedéséhez azonban 
jó feltételeket kínál a politikai és a gazdasági 
környezet. , Szerintem nem lehet kizárni, hogy a 
Jobbik váltópárttá növi ki magát" — jelentette ki 
a politikai elemző. 

Az interjú során egyébként a politikai elemző 
a Jobbikról végig , szélsőjobboldali pártként" 
beszélt, amely , rasszista üzeneteket" fogalmaz 
meg, , etnikai feszültségeket szít", és kommuni- 
kációjában a cigányok integrációja csak , köte- 
lező kör". 





Államadósság-csökkentés helyett 
államadósság-növekedés 


Magyarország pénzügyi stabilitásáról tervez tör- 
vényt elfogadni az országgyűlés — jelentette be 
Volner János. A Jobbik frakcióvezető-helyettese 
hozzátette: a kormányzati előterjesztés 2016-ig 
tolja ki az adósságcsökkentésre vonatkozó köte- 
lezettséget, azaz ha egy előrehozott választást is 
sikerül elérni, akkor még a következő parlamen- 
ti ciklusban sem kell csökkenteni a GDP-ará- 
nyos államadósságot. 

A politikus emlékeztetett: a kormány rendsze- 
resen kampányolt saját adósságcsökkentő in- 
tézkedései mellett, ezzel szemben a tények azt 
mutatják, hogy tavaly április óta, azaz a Fidesz 
kétharmados választási győzelmétől 2011. szep- 
tember végéig Magyarország államadóssá- 
ga 1745 milliárd forinttal nőtt, miközben 


az ország felélt, illetve részben  adósság- 
csökkentésre fordított 2000 milliárd forint 
magánnyugdíjpénztári vagyont. 

Volner János közölte: a Jobbik mélyen elítéli, 
hogy a szemmel láthatóan nem működő, im- 
már a kormány által is elismerten a várakozá- 
sokat nem teljesítő egykulcsos adórendszert az 
ország vezetése be szeretné betonozni kéthar- 
mados védelem alá a törvények közé. 

A nemzeti radikális képviselő kiemelte: a kor- 
mány gazdaságpolitikája a rendelkezésre álló 
adatok szerint megbukott. Egyrészt véget értek 
az adósságcsökkentési lépések, megbukott az 
egykulcsos adórendszer, leállt a magyar gazda- 
ság növekedése, romlott a forint árfolyama és 
romlott Magyarország korrupciós helyzete is. 





A Jobbik érdeme, hogy Verókék vádlottak 


A Terézvárosban található Andrássy út 47. szá- 
mú ingatlan eladásával 128 millió forint vagyo- 
ni kárt okozó Verók István volt polgármesternek 
és tizenhárom képviselőtársának ügyészség álta- 
li megvádolása a Jobbik érdeme. Losonczy Pál, a 
párt fővárosi frakciójának vezetője volt ugyanis 
az, aki 2005-ben feljelentést tett az ügyben. Ezt 
a feljelentést egészítette ki 2006-ban az azóta 
jobbikos színekben dolgozó Gyenge Zsolt, aki 
terézvárosi önkormányzati képviselőként még 
tucatnyi ingatlanügyben tett bejelentést — áll a 
Jobbik közleményében. 

A párt leszögezi, hogy a jobbikosok bejelenté- 
sei nélkül a Fővárosi Bíróságon ma kezdődő 
büntetőügy el sem indult volna. Ezzel együtt 
elfogadhatatlannak tartjuk, hogy az András- 
sy út 47. értékesítési módszeréhez kísértetiesen 
hasonló ügyekben a nyomozóhatóság öt év alatt 
még a gyanúsítás szakaszáig sem jutott el. 2002 
és 2006 között ugyanis a terézvárosi MSZP- 
SZDSZ koalíció gyakorlatilag kiárusította az 
Andrássy úti Világörökséget. 

A Jobbik álláspontja az, hogy a jelenlegi, fideszes 
városvezetésnek mindent meg kell tennie a VI. 

kerület és tulajdonképpen a nemzet vagyonának 
visszavételéért, de legalább az utólagos ellenté- 
telezésért. Ennek érdekében az adásvételi szer- 
ződéseket polgári bíróságon kell megtámadni 
és kezdeményezni kell a semmisségük megálla- 
pítását. Az épületek akkori vásárlóit együttmű- 
ködésre kell bírni, hogy az önkormányzatnak 
is haszna lehessen az Andrássy úti paloták és a 
többi nagy értékű ingatlan fejlesztéséből — zárul 
a radikális erő közleménye. 


Jobbik: oszlassa fel a Ház az MSZP-t! 


? 





Gaudi-Nagy Iamás, a Jobbik országgyűlési kép- 
viselője az új Alkotmánnyal kapcsolatos átmene- 
ti rendelkezések apropóján mutatta be a nemzeti 
párt csomagját, amelyet a parlament önálló tör- 
vényben szabályoz majd. A honatya rámutatott, 
Magyarországon teljes mértékben elmaradt az 
egypártrendszer fenntartóinak és kiszolgálóinak 
elszámoltatása, büntetőjogi felelősségre vonása 
és ezáltal a politikai közélet megtisztítása. 

A képviselő szerint a Jobbik javaslatai áttörést 
jelenthetnek, és három fő csapásirányra osztot- 
ta fel, először is az utódpárt feloszlatását és köz- 
életből való kizárását. Másodsorban: az MSZP 
által örökölt vagyont ismét köztulajdonba kell 
venni, és erről legkésőbb 2012. február 25-ig, a 
kommunista diktatúra áldozatainak emléknap- 
jáig négyötödös törvény formájában döntsön az 
Országgyűlés. 

Harmadszor, a nemzeti párt javasolja, hogy az 
állampárt vezetői, a titkosszolgálatok, erőszak- 
szervezetek prominensei, egyszóval mindenki, 
aki részt vett a diktatúra fenntartásában és ki- 
szolgálásában, végleg kikerüljenek a politikából, 
a közéletből, a megmaradt állami vállalatok, il- 
letve köztestületek soraiból. 





Árbevétel alapján állapítsák meg 
a cégekre kiszabott bírságokat! 


mu A Jobbik szerint az árbevétel alapján kellene 
megállapítani a multinacionális cégekre ki- 
szabott bírságokat, mert a fogyasztóvédelmi 
felügyeletek jelenlegi gyakorlata nem elég el- 
rettentő hatású. 
Z. Kárpát Dániel, a Jobbik országgyűlési kép- 
viselője a párt javaslata kapcsán a budaörsi 
Tesconál történt átfogó vizsgálatra hivatko- 
zott. A júliusi ellenőrzések során mintegy 8900 
féle hibás, lejárt szavatosságú vagy a célnak 
nem megfelelő termék akadt fel a rostán. Ezt 
a tételt 7-8 millió forintos bírsággal büntették 
a fogyasztóvédelmi felügyeletek. A képviselő 
szerint ez azért aggályos, mert egyetlen lesco- 
áruház 1 óra alatt mintegy 9 millió forintos 
bevételt tud produkálni. 


A képviselő szemléltetésként összehasonlította a 
Tesco adózását a brit és a magyar adórendszer 
alapján. A lesco Nagy-Britanniában a teljes 
eredményéhez képest 26,4 százalékot fizet be 
adóként, míg Magyarországon ez az érték csak 
1,6 százalék. 
A képviselő kifejtette, a ,bírságolás menetén és 
rendszerén" úgy kellene változtatni, hogy a net- 
tó árbevétel (a Tesco esetében ez 600 milliárd 
forint) arányában határozzák meg a kivetett ösz- 
szeget, amely 1-2 százaléktól indulva akár az 50 
százalékot is elérhetné. 
A Jobbik célja, hogy megtisztítsa a piacot és csak 
azokat tartsa a piacon, akik képesek betartani a 
magyar nép számára egészséges játékszabályokat 
— közölte a képviselő. 

